এরা পাঁচজন। কয়েকজন ঘুটিয়ারি শরিফের বাসিন্দা। বাকিরা বারুইপুরের। শুক্রবার গভীর রাতে এদের জালে তুলেছে পুলিস। বৈশাখী এলাকায় টহল দেওয়ার সময় ৭ জনের একটি দল নজরে আসে পুলিসের। সন্দেহভাজনদের চ্যালেঞ্জ করলে ৫জন পালায়, ২জন পুলিসের হাতে ধরা পড়ে। ধৃতদের থেকে ধারাল ও ভোঁতা অস্ত্র এবং তাজা বোমা উদ্ধার করে পুলিস। ২ জনকে জেরা করে আরও ৩ দুষ্কৃতীর সন্ধান মেলে, তাদেরও গ্রেফতার করা হয়। বৈশাখীরই কোনও বাড়িতে ডাকাতির ছক কষেছিল দুষ্কৃতীরা। পুলিস সতর্ক থাকায় তা ভেস্তে গেল।